KENSINGTON TEMPLE Täynnä Jumalan kunnian kaipuuta
COLIN DYE: ISÄ MEIDÄN -RUKOUS
SALAINEN KAIPUU ISÄ MEIDÄN -RUKOUKSEN TAKANA
Sanoman otsikko on "Salainen kaipuu Isä meidän -rukouksen takana".
Isä meidän -rukous on enemmän kuin vain lista pyyntöjä -
tai rukouskaava.
Se sykkii sydämen kaipuuta suoraan Jeesuksen sydämestä.
Kaipuu on tämä: -
Isä meidän -rukous puhuu Isän kirkkauden kaipuusta.
Se on sen vaikutin ja sydämen syke.
Avoin salaisuus on, että se puhuu Isän kirkkauden kaipuusta.
Luetaan Matt. 6:9―13 Uudesta elävästä käännöksestä (NLT).
"Rukoilkaa te näin: -
Isä meidän, joka olet taivaassa.
Pidettäköön nimesi pyhänä. Tulkoon kuningaskuntasi pian.
Tapahtukoon tahtosi maan päällä niin kuin se on taivaassa.
Anna meille tänään se ruoka, jota tarvitsemme.
Ja anna meille anteeksi meidän syntimme, niin kuin mekin olemme -
anteeksi antaneet meitä vastaan syntiä tehneille.
Älä anna meidän taipua kiusausten edessä, vaan pelasta meidät pahalta.
Sillä Sinun on kuningaskunta, voima ja kunnia -
iankaikkisesti. Aamen."
Jätitte käyttämättä hyvän paikan sanoa "aamen".
Tahdon esittää kysymyksen.
Mikä sinua motivoi?
Jos tulisin sinua niin lähelle, että kuulisin sydämenlyöntisi, -
persoonasi innostajan, -
mikä olisi motivaatiosi lähde?
Mikä määrittelee sinua, kun astut ulos maailmaan?
Kotona? Kaikissa suhteissasi ja toimissasi?
Mikä motivoi sinua? Mikä on sinussa ainutlaatuista?
Jos muut olisivat kyllin lähellä nähdäkseen, -
mitä sydämessäsi on, he sanoisivat: "Sinussa on jotakin erilaista."
Hyvä ystäväni Gerald Coates asuu Cobhamissa.
Hänellä on siellä talo ja puutarha.
Naapuriin muutti uusi perhe.
He olivat aluksi tervehtimistuttuja.
Gerald perheineen ei tiennyt, miten tiiviisti naapurit tarkkailivat heitä.
Eräänä päivänä naapurin rouva -
viittilöi Geraldin juttelemaan aidalle.
Jonkin ajan kuluttua rouva sanoi: "Herra Coates, olen tarkkaillut teitä."
"Ihanko totta?" - "Niin, teitä ja perhettänne. Mitä se on?"
"Mitä tarkoitatte?" kysyi Gerald. - "Mikä teissä on erilaista?
Teissä on jotakin erilaista. Mitä se on?"
Gerald hymyili ja vastasi: "Hyvä rouva, ette uskoisi, jos kertoisin."
Jokin veti heitä puoleensa.
Jokin magneettinen, selittämätön.
Jokin, mitä maailma ei voi ymmärtää.
Sama pätee meihin kaikkiin. Meitä motivoi Isän kirkkauden kaipuu.
Miksi? Koska olemme Jeesuksen opetuslapsia.
Avoin salaisuus, Isä meidän -rukouksen kaipuu, -
on Isän kirkkauden kaipuu.
Kaikki, mitä Jeesus opettaa meitä rukoilemaan, -
on syntynyt Jeesuksen oman sydämen kaipuusta Isän kirkkauden puoleen.
Tuo sama kaipuu on virrannut meidänkin sydämiin.
Isä meidän -rukous ei ole vain kaava.
Se on jotain, mikä nousee Jumalan, Isän kirkkauden kaipuusta.
Jeesuksella Jumalan ikuisena Poikana -
oli ollut tämä kaipuu ikuisista ajoista.
Jeesus Jumalan Poikana jo ennen maailman luomista -
oli täynnä kaipuuta Isän puoleen. Se määrittää Hänen asemaansa Poikana.
Samoin Isä oli täynnä kaipuuta Pojan puoleen -
tässä vastavuoroisessa kaipuun, rakkauden ja kirkkauden liikkeessä -
Kolminaisuuden jäseniä yhteensitovan Pyhän Hengen läsnäolossa -
Pyhän Hengen ollessa Kolminaisuuden kolmas Persoona.
Miten ihmeellistä siis, että kun Jeesus tuli tähän maailmaan, -
Hän ei luopunut kaipuusta Isän puoleen.
Kaipuu Isän puoleen juuri toi Hänet tänne.
Jeesuksen sydän sykki kaipuuta Isän puoleen, niin että Hän sanoi: -
"En ole tehnyt mitään omin neuvoin.
En kysy omaa tahtoani. Teen vain sen, mitä Isä on kutsunut tekemään.
Olen tehnyt vain sen, minkä Isä on näyttänyt.
Olen puhunut vain sen, minkä Isä on käskenyt minun puhua."
Jeesuksen motivaation lähde oli ainoastaan Isän kirkkauden kaipuu.
Mikään ei täyttänyt Jeesuksen sydäntä enemmän -
kuin rakkaus Isän kirkkautta kohtaan.
Meille, Jeesuksen opetuslapsille, -
Hän jakaa tuon saman Isän kirkkauden kaipuun -
ja opettaa meille oikean tavan ilmaista sitä rukouksessa.
Jos tänään otat tästä tarkasti varteen, -
rukouselämäsi muuttuu. Et enää keskity rukouksessa itseesi: -
mitä sinä tarvitset, haluat ja ajattelet ja mitä Hän ei vielä ole antanut sinulle
Ja mitä Hänen olisi parasta antaa pian, jos Hän haluaa ylistystä sinulta.
Se ei ole enää sellaista, vaan: "Herra, mitä ikinä tahdot. Se sopii.
Haluan viipyä läsnäolossasi, koska suurin rukoukseni on, -
että Sinun nimesi saa kunnian ja ylistyksen.
Tämä on täyskäännös siitä, -
että suhtaudumme itseemme pakko- mielteisesti ja keskitymme itseemme, -
ja alamme keskittyä sataprosenttisesti Jumalan kirkkauteen.
Se käy ilmi monin tavoin kolmessa pyynnössä, joita tänään tutkimme.
Ensiksi sanotaan: Nimesi olkoon pyhä. Pidettäköön pyhänä.
Nähtäköön ja ymmärrettäköön ihmismielissä pyhänä, -
koska Sinä olet Pyhä Jumala. Toiseksi: Tulkoon kuningaskuntasi.
NLT-käännös sanoo: "Tulkoon kuningaskuntasi pian."
Alkutekstissä ei tarkalleen sanota niin, mutta ajatuksena on, -
että ihmiset kaipaavat Jumalan kuningaskuntaa: Tulkoon se pian!
Odotamme Jeesuksen tuloa, kuten Ilmestyskirjassa sanotaan: -
Henki ja Morsian sanovat: Tule! Tule pian Herra! Maranata!
Rukouksen kolmas osa: Tapahtukoon tahtosi maan päällä -
niin kuin se on Taivaassa.
Isä meidän -rukous kutsuu meitä odottamaan Taivaan ilmapiiriä, -
joka on puhdasta, tahratonta ja täynnä Jumalan kirkkautta, Isän kirkkautta -
ja jossa Jumalan tahto tulee täydellisesti julki -
ilmapiirissä, jossa se vastaanotetaan vailla minkäänlaista vastustusta.
Jumala suokoon, -
että vastustus sydämissämme Hänen tahtoaan kohtaan vähenee alati.
Ensiksi Hänen pyhän nimensä kirkkaus ja kunnia.
On olemassa sanonta, jonka olet varmasti kuullut. Ehkä käyttänytkin.
"Kauneus on katsojan silmässä."
Tietyissä tapauksissa siihen liittyy toinen sanonta: "Rakkaus on sokea."
En tiedä, onko sinulla ollut elämässäsi ystävää, mies- tai naispuolista.
Yhtäkkiä huomaat, ettei hänellä olekaan sinulle enää aikaa, -
koska hän on kiinnostunut jostakusta vastakkaisen sukupuolen edustajasta.
Sitten tapaat henkilön, joka saa niin paljon aikaa ja huomiota ystävältäsi.
Katsot ystävääsi ja tämän uutta poika- tai tyttöystävää -
ja sanot: "Voi hyvänen aika. Mitä ystäväni näkee hänessä?"
Ajattelet: "Rakkauden täytyy olla sokea."
Rakkaudella on havaintokykyä.
Muistatte "Kaunottaren ja hirviön". Se kertoo sisäisestä kauneudesta.
Se on hyvä asia.
Mutta "Kauneus on katsojan silmässä" -sanonnalla on toinen puoli.
Se on tuhoisa ihmisyytemme kannalta.
On olemassa eräs vahva kannanotto. C.S. Lewis osoittaa eräässä kirjassa: -
monet ihmiset hyökkäävät sitä käsitystä vastaan, -
että kaikki voi olla kaunista itsessään.
Kirjan nimi on "The Abolition of Man" (Ihmisen lakkautus). Lukekaa se.
Selitän, mitä tällä tarkoitan.
Onko teistä kukaan käynyt Grand Canyonissa?
Pitäkää kätenne ylhäällä. Onko se yhtä kaunis kuin sanotaan?
Eikö? Vastatkaa. - On!
Vilkaistaanpa sitä. Tässä on Grand Canyon.
Ellei ole varaa lentolippuun, Kensington Temple vie ilmaiseksi.
En ole käynyt siellä. Etsiskelin aamulla internetistä kuvaa Grand Canyonista.
Valinnanvaraa oli paljon. Huikaisevia maisemia on niin monia.
Grand Canyon, yksi maailman ihmeistä.
On myös muita upeita paikkoja, kuten Iso valliriutta, -
mutta pysytään Grand Canyonissa.
Olisi myös Niagaran putoukset, mutta pysytään Grand Canyonissa.
Tämä on kaunista. Jos olisit tuolla, pitäisit sitä upeana ja kauniina. Eikö?
Mutta jos et ikinä olisi nähnyt sitä, olisiko se siltikin kaunis?
Entä jos kukaan ei olisi ikinä nähnyt sitä?
Jos tätä paikkaa ei olisi vielä löydetty, olisiko se siltikin kaunis?
Olisi! Pari ihmistä sanoi "Ei". Heidän pitää kuunnella nyt tarkasti.
Jos sanomme: "Kauneus on katsojan silmässä", se voi tarkoittaa, -
että jos emme katsele sitä, se ei ole kaunista.
Ja jos katselemme sitä ja jos me pidämme sitä kauniina, -
annamme sille kauneutta, jota sillä ei jonkun toisen mielestä ole.
Mutta olimmepa nähneet sitä tai emme, -
jos jokin on kaunista ja Jumalan luomaa, se on kaunista.
Vaikka kukaan ei näe sitä ikinä, se on kaunista itsessään, -
koska Jumalamme teki sen ja antoi sille kauneuden.
Toisin sanoen siis kauneus ei ole vain minun havaintoani.
Kauneus on asiassa itsessään.
Sanoin tämän, koska haluan sinun ymmärtävän tämän.
Kun sanomme: "Jumala on Pyhä, Arvollinen ja Kunniakas", -
se ei ole vain meidän mielipiteemme. Se on tosiasia.
Vaikka Jumala ei olisi ikinä luonut maailmankaikkeutta -
ja olisi päättänyt jatkaa olemassaoloa kaikessa täyteydessään -
rakkauden yhdyskunnassa Isän, Pojan ja Hengen kesken, -
vaikka Jumala olisi päättänyt pysyä sellaisena, -
Hän olisi silti ihmeellinen, suurenmoi- nen ja voimallinen kirkkauden Jumala.
Kun käsitämme, että Hän on kirkkauden Jumala, -
opimme tuntemaan Hänet sellaisena kuin Hän on.
Siksi Jeesus kehotti rukoilemaan: "Isä meidän, joka olet taivaissa".
Aloita suhteesta. Aloita ilmestyksestä, kuka Jumala on.
Heti kun ymmärrät, kuka Jumala on, Taivaallinen Isäsi Kirkkaudessa, -
Jumalan kunnian kaipuu tulee esiin sinusta -
etkä pysty tekemään muuta kuin rukoilemaan lakkaamatta.
Heti kun näet Hänen kirkkautensa, voimansa ja majesteettiutensa, -
haluat ensimmäisenä huutaa: "Suo kaikkien tietää, kuka olet.
Suo kaikkien nähdä Sinut sellaisena kuin olet."
Palat Hänen nimellesi ja maineellesi.
Voit rukoilla tätä mielekkäästi vain, jos palat Jumalan kirkkaudelle.
Hänen Persoonansa paino ja arvo, kaikki Hänessä, -
Isän nimi, kirkkaus, se, mikä osoittaa Hänet Pyhäksi, -
täysin ainutlaatuiseksi, erilliseksi, loputtoman korotetuksi, -
Jumala, joka on kaikkia muita jumalia ylempänä, -
Jumala, jonka läsnäolossa ei ole muita jumalia. Ainoa viisas Jumala.
Vau! Olkoon nimesi kunnioitettu.
Nähtäköön se Pyhänä. Pidettäköön se Pyhänä ajattelussamme, -
sydämessämme, elämässämme, rukouksissamme ja palvelemisessa.
Kun olemme ilmaisseet Isän kunnian kaipuuta -
sanomalla: "Kunnioitettakoon Pyhää nimeäsi", -
tulee esiin uusi rukous, pyyntö. Se vuotaa sydämestämme.
Miten Jumalan nimi tullaan näkemään Pyhänä?
Minä tiedän! "Tulkoon kuningaskuntasi!"
"Pian." Pidän NLT-käännöksestä. "Pian!"
Toisin sanoen tämä on tulevan elämän odottamista ja kaipuuta, -
koska tämä maailma ei ole pysyvä kotimme.
Lakatkaa viihtymästä liian hyvin tällä planeetalla. Huolehdimme planeetasta
ja rakennamme Jumalan kuningas- kuntaa, mutta tämä ei ole kotimme.
Kotimme on uusi taivas ja maa, jossa asuu vanhurskaus.
Sitä odottaessamme elämme vihamielisessä ympäristössä, -
jossa ei asu vanhurskaus.
Jumalan vanhurskaudessa pysyminen vaatii taistelua.
Synnin vastustaminen vaatii taistelua.
Kristinuskoa vastustetaan monin väittein.
Yksi väite saa huutamaan Jumalan puoleen enemmän kuin mikään muu.
Se on selittämättömän kärsimyksen läsnäolo.
En tiedä, muistatteko erästä YouTubessa levinnyttä haastattelua, -
jonka teki hyvä ystävämme ja kansallisaarteemme Stephen Fry.
Se oli helmikuun alkua 2015.
Se oli Irlannin television haastattelu.
Tiedättekö, kuka on Stephen Fry?
Hyvä. Mietin, pitääkö minun sanoa: "Menkää useammin ulos."
Etevä mies, hauska. Isännöi QI-nimistä ohjelmaa.
Hän on tunnetusti ateisti.
Mutta yhtenä päivänä televisiossa hän antoi tulla tuutin täydeltä.
En kritisoi häntä.
Yksin Herra tietää, mitä kipua ja piinaa hänen sydämessään on, -
kun hänen piti sanoa sellaista.
RTÉ Irlanti -kanavan Gary Bryan kysyi häneltä: -
"Kuvittele, että tulet helmiportille." Eli siis olet kuollut.
"Tulet helmiportille ja kohtaat Jumalan. Mitä sanot Hänelle?
Olipa Hän sitten mies- tai naispuolinen tai 'se'." Niin haastattelija kysyi.
Stephen Fryn vastaus oli pöyristyttävä.
Se oli hyökkäävä. Hän ei säästellyt sanojaan.
Hän sanoi: "Luusyöpä lapsissa! Mitä ihmettä?
Kuinka kehtaat luoda maailman, jossa on niin paljon kärsimystä, -
ilman omaa syytämme.
Se ei ole oikein. Se on perinpohjin pahaa.
Miksi kunnioittaisin oikukasta, pahaa, tyhmää Jumalaa, -
joka luo maailman täynnä epäoikeudenmukaisuutta ja kipua?"
Jos ei kiinnitetä huomiota päätelmään, tunnetteko kysymysten painon?
Olkaa rehellisiä.
Minä tunnen. Kun katson maailmaa, näen kauneutta -
mutta näen myös selittämätöntä, suurta kärsimystä ja kipua.
Tunnen kivun painon, mutta johtopäätelmäni on erilainen.
En solvaa enkä syytä Jumalaa -
vaan sanon: "Tulkoon kuningaskuntasi pian!" Se on minun vastaukseni.
Me tiedämme, että jos Jumala poistetaan kuvasta, -
poistetaan ainoa mahdollinen ratkaisu.
Jos sanot: "En usko Jumalaan, koska on olemassa kipua ja kärsimystä", -
oletko käsitellyt ja selittänyt kärsimystä? Ateisti ei ratkaise -
kärsimyksen ongelmaa poistamalla kuvasta Jumalan.
Ateisti poistaa omasta mielestään vastauksen kärsimykseen.
Jos Jumala on hyvä, rakastava, voimallinen, Hän vielä ryhtyy tekoihin -
ja puhdistaa nimensä. Hän tekee koko maailmalle tiettäväksi, -
että on olemassa oikeus epäoikeudenmukaisuuteen.
Oikeutta kaipaaville vastataan.
Kipua kärsivät parannetaan.
Tulevassa Jumalan kuningaskunnassa on oleva sekä rangaistus että hyvitys.
Siksi sanomme: "Tulkoon kuningaskuntasi!"
Tulkoon kuningaskuntasi pian.
Valmistaudumme tulevaa kuningas- kuntaa varten. Se lähestyy joka päivä.
Voimme rohkaista sitä ja edistää sitä.
Voimme antaa kuningaskunnan edetä meissä, kun antaudumme sille. Ihanaa
Miten teemme sen? Isä meidän -rukous jatkuu. Ei tarvitse ajatella.
Se virtaa ulos meistä. "Isä meidän, joka olet taivaissa.
Kunnioitettakoon Pyhää nimeäsi. Tulkoon kuningaskuntasi.
Tapahtukoon tahtosi maan päällä niin kuin se on taivaassa."
Tämä on mahtavaa. Mahtavaa.
Mitä se tarkoittaa? Mietitään sitä.
No niin. Kuvittele...
En kysy, onko kukaan ollut siellä. Aina joku sanoo: -
"Kävin taivaassa viime viikolla ja palasin sitten tälle planeetalle."
Mutta... Enkä kiistä sitä, että jotkut ovat saaneet upeita näkyjä taivaasta.
Mutta Jumala haluaa, että meillä kaikilla olisi näky taivaasta.
Se on tuleva kotisi. Ei vain taivas, vaan taivas ja maa yhdessä -
uudessa taivaassa ja maassa. Mikä on luonteenomaista taivaalle?
Mikä taivaassa on erityislaatuista? No, se on Jumalan asuinpaikka.
Siellä Hänen kirkkautensa ja loistonsa tulevat julki.
Siellä Jumalan tahto tulee julki ja toteutuu täydellisesti.
Se on taivas.
Toisin sanoen se on ilmapiiri, -
jossa Jumalan tahto ei kohtaa tippaakaan vastustusta.
Sinä ja minä tiedämme, että sydämessämme on yhä vastustusta -
Jumalan tahdolle. Sitä sanotaan "lihaksi".
Siksi pitää rukoilla päivittäin: "Herra, haluan, että kuningaskuntasi tulee.
Haluan, että tahtosi tapahtuu minussa. Antaudun tahdollesi.
Seuraan Jeesusta kuuliaisuudessa. Kunnioitan mielipidettäsi -
enemmän kuin kenenkään toisen mielipidettä."
Tässä hieman ilmestystä. Ainakin se oli minulle, kun tutkin tätä.
Uudessa testamentissa "kirkkautta" merkitsevä kreikan sana on "doxa".
Tuumit: "Miksi opetat meille kreikkaa? Englanniksikin on tekemistä."
Mutta te tunnette sanan jo.
Puhutaan muun muassa oikeasta opista. Olla uskossaan ortodoksi.
Historiallinen ortodoksinen näkemys. Oikeaoppinen siis.
Kreikkalais- ja venäläis-ortodoksisessa kirkossa on sama sana.
'Ortodoksia' tarkoittaa oikeaa uskoa.
Eli uskoa oikealla tavalla, mitä Raamattu sanoo. Silloin on ortodoksi.
Kunnioitat Raamattua ja Jumalan totuutta. Olet ortodoksi.
Ortodoksi-sanan loppuosa tulee sanasta "doksa", "kirkkaus/kunnia".
Mitä se kertoo? Että Jumalan kirkkaus -
liittyy läheisesti ja yhdistyy erottamattomasti -
Hänen tahtoonsa.
Jos haluat tuoda Jumalalle kunniaa, tee Hänen tahtonsa.
Jos haluat tuoda julki Hänen kirkkauttaan, tee Hänen tahtonsa.
Antaudu Hänen tahtoonsa, sillä Hänen tahtonsa ja kunniansa ovat sama asia.
Doksa-sana liittyy sanaan "mielipide".
No sitten.
Vuosia ja vuosituhansia sitten muinaisessa Kreikassa -
ja muinaisessa kreikan kielessä -
sanaa "doksa" käytettiin yleisestä mielipiteestä.
Poliitikot kysyivät: "Mikä on doksa? Mitä kansa sanoo?"
Filosofitkin kysyivät kansan mielipidettä.
Se kiinnosti heitä. Joko he halusivat muuttaa kansan mielipidettä, -
manipuloida sitä esimerkiksi itselleen suotuisaksi tai korjata sitä.
Ja niin meillä on "doksa", joka on ihmisen kunnia.
Olen iloinen, että Raamattu sanoo: -
Kaikki ihminen on lihaa.
Kuin kedon kukkaset.
Ihminen on kuin ruoho. Tulee ja menee.
Mutta Jumalan Sana on ikuinen.
Älkää luottako ihmisen "doksaan", ihmisen mielipiteeseen.
Antakaa kunnia Jumalalle ja luottakaa Hänen Sanaansa.
Tämän päivän maailmassa on iso ero.
Kun sanomme, että meillä on Jumalan tahdon kaipuu, -
sanomme: "Isä, asetan Sinun tahtosi ensimmäiselle sijalle."
Kuten Jeesus sanoi: "Tapahtukoon Sinun tahtosi, ei minun."
Että sanomme: "Jumala, sitoudun tahtoosi niin, että maksoi mitä maksoi,
antaudun tahtoosi."
Mutta näkemyksemme ovat yhä ihmisten mielipiteiden muovaamia.
Nykyisin tämä on suurta huutoa: "Jos se tuntuu hyvältä, se on oikein.
Jos haluat sen, sinulla on siihen oikeus.
Jos se on ristiriidassa Jumalan neuvon kanssa, ole huoleti, Jumala ymmärtää.
Haluaahan Hän, että elämäsi on kivutonta ja onnellista."
Ei, ei. Kerro se Jeesukselle.
Mitä siis tarkoittaa Isän kirkkauden kaipuu?
Se tarkoittaa kolmea asiaa, tarkastelemiamme kolmea rukousta.
"Pyhitetty olkoon nimesi."
Tunnistamme Jumalan nimen mahtavan ihmeen.
Emme tee siitä ihmeellistä palvelemalla Häntä.
Palvelemme Häntä, koska se on ihmeellinen.
Jumalan nimen kunnioitusta herättävä ihme.
Toiseksi: "Tulkoon kuningaskuntasi". Tunnustamme ylimmän auktoriteetin -
ja lopullisen voiton Jumalan kuningaskunnalle.
Siksi sanomme: "Tulkoon kuningaskuntasi."
Ellet rukoile niin, viihdyt liian hyvin tässä maailmassa.
Älä luota tähän maailmaan. Tämä maailma katoaa.
Me saamme kuningaskunnan, joka ei horju -
ja joka kestää iäti. Tulkoon se kuningaskunta.
Kolmanneksi ihminen, jolla on Jumalan kirkkauden kaipuu, sanoo: -
"Tapahtukoon tahtosi." Hän tunnustaa Jumalan tahdon täydellisyyttä.
Jumalan Sanan täydellistä eheyttä ja lopullista auktoriteettia.
Näitä asioita voi ymmärtää ja kaivata -
ja niiden suhteen voi intoilla, -
vain jos kaipuu, joka Jeesuksella on Isän puoleen, -
on syntynyt elämässäsi.
Raamatuntekstit: New Living Translation (NLT).
Suomennos: Marianne Tenetz